CELEX: C2004/262/76
Language: lt
Date: 2004-10-23 00:00:00
Title: Byla T-302/04 Maison de l'Europe Avignon Méditerranée 2004 m. liepos 26 d. pareikštas ieškinys Europos Bendrijų Komisijai

23.10.2004   
            
            
               LT
            
            
               Europos Sąjungos oficialusis leidinys
            
            
               C 262/40
            
         Maison de l'Europe Avignon Méditerranée 2004 m. liepos 26 d. pareikštas ieškinys Europos Bendrijų Komisijai
   (Byla T-302/04)
   (2004/C 262/76)
   Bylos kalba: prancūzų
   2004 m. liepos 26 d. Europos Bendrijų Pirmosios instancijos teisme buvo pareikštas asociacijos Maison de l'Europe Avignon Méditerranée, įsisteigusios Avinjone (Prancūzija), atstovaujamos advokato François Martineau, ieškinys Europos Bendrijų Komisijai.
   Pareiškėjas Pirmosios instancijos teismo prašo:
   
               —
            
            
               priteisti iš Komisijos 394 066,76 eurų sumą, nes ji neįvykdė savo finansinių įsipareigojimų Maison de l'Europe Avignon Méditerranée;
            
         
               —
            
            
               priteisti iš Komisijos visas grąžintinas bylinėjimosi išlaidas, kurių suma yra 10 000 eurų.
            
         Teisiniai pagrindai ir pagrindiniai argumentai
   Pareiškėjo teigimu Komisija jau 1996 m. neoficialiai pritarė tam, kad pareiškėjas įkurtų savo patalpose Info Point Europe. 2000 m. pareiškėjas ir Komisija sudarė sutartį dėl Info Point Europe įkūrimo, kuri, pareiškėjo teigimu, formalizavo prieš tai buvusią situaciją. 2004 m. Komisija šią sutartį nutraukė.
   Pareiškėjas šį ieškinį dėl išlaidų, kurias jis turėjo nuo 1996 m. būdamas Komisijos pateikiamos informacijos apie Europą skleidėju, atlyginimo grindžia Komisijos sutartine atsakomybe.
   Pareiškėjo teigimu, Komisija neįvykdė savo sutartinių įsipareigojimų ir turi pareigą sumokėti įvairius delspinigius, Avinjono festivalio išlaidas ir Europos dokumentacijos centro išlaikymo išlaidas nuo 1996 m.